  Константин Вознесенских Майя Бывальцева Удмуртиын Украиналэн, ДНР-лэн но ЛНР-лэн интывылазы нимысьтыз ожгар ужрад дыръя служба нуыкузы бырем ожгарчиослэн семьяоссылы коньдонэн юрттэт висъян радлыкез юнматӥзы. Элькун кивалтэтлэн тӧроеныз Ярослав Семёновен кинюртэм пуктэт улосвыл тӧрлыкъёслэн нимлыко сайтазы поттэмын. Элькунлэсь 1 миллион манет басьтыны быгато бырем но Удмуртиын ватэм ожгарчиослэн, йӧскалык гвардиын службазэс нуэм но полици званиен адямиослэн семьяоссылэн ёзчиоссы (кузпалыз, пиналъёсыз, анай-атаез). Коньдонэз ваньмызлы люкозы яке, мукетъёсыз соглаш ке, одӥгезлы сётозы. Юрттэт одӥг пол висъяське. Сое басьтон понна, ожгарчилэн быремез дырысен 6 толэзь ӵоже Удмуртиысь мерлыко политикая министерствое вазиськоно. Азьвылгес Россилнэ азьмуртэз вераз вал, Украинаын бырем ожгарчиослэн семьяоссы 7,4 миллион манетэн басьтозы, сӧсырмемъёслы 3 миллион манетэн тырозы шуыса. Ватсалом, элькун тӧрлыкъёс нимысьтыз одгар ужрадын бырем 27 улосчиосмы сярысь ивортӥзы ни. Тегъёс: Украина ожгарчиос коньдон Удмуртия  